སྤེན་པ་བཀྲ་ཤིས་ཀྱིས་ལྗོངས་ཡོངས་ཀྱི་དྲ་འཕྲིན་ཁོངས་གཏོགས་ཀྱིསའདུ་ཤེས་བཞིབརྟན་པོ་བཙུགས་ཏེ་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་རྒྱལ་ཡོངས་ཀྱི་དྲིལ་བསྒྲགས་དང་བསམ་བློའི་ལས་དོན་ཚོགས་འདུའི་ཐོག་གནང་བའི་གསུང་བཤད་གལ་ཆེན་སློབ་སྦྱོང་དང་།དྲིལ་བསྒྲགས།ལག་བསྟར་བཅས་བྱེད་རྒྱུ་དེ་ཆབ་སྲིད་ཀྱི་ལས་འགན་དང་དོན་ཆེན་ཨང་དང་པོར་བརྩིས་ནས་ཕྱོགས་ཡོངས་ནས་སློབ་སྦྱོང་དང་།གོ་རིམ་ལྡན་པའི་སྒོ་ནས་སློབ་སྦྱོང་།སློབ་སྦྱོང་གཏིང་ཟབ།སློབ་སྦྱོང་ཡང་ཡང་།ཟུང་འབྲེལ་བྱས་ནས་སློབ་སྦྱོང་།སྤེལ་རེས་སློབ་སྦྱོང་བཅས་བྱས་ཏེ་དངོས་འབྲེལ་སློབ་སྦྱོང་ཐུབ་པ་དང་།དངོས་འབྲེལ་ཤེས་པ།དངོས་འབྲེལ་ཡིད་ཆེས་བྱེད་པ།དངོས་འབྲེལ་བེད་སྤྱོད་བཅས་བྱེད་པ་དང་།བསམ་བློ་དང་བྱ་སྤྱོད་སྤྱི་ཁྱབ་ཧྲུའུ་ཅིའི་གསུང་བཤད་གལ་ཆེན་གྱི་དགོངས་དོན་ཐོག་གཅིག་གྱུར་ཏན་ཏིག་བྱེད་པ་དང་ལྗོངས་ཏང་ཨུད་ཀྱི་བཀོད་སྒྲིག་བླང་བྱའི་ཐོག་གཅིག་གྱུར་བྱས་ཏེ་སྤྱི་ཁྱབ་ཧྲུའུ་ཅིའི་གསུང་བཤད་གལ་ཆེན་དེ་དྲ་འཕྲིན་ལས་དོན་གྱི་བསམ་བློའི་གོ་མཚོན་དང་།བྱ་སྤྱོད་ཀྱི་ཕྱོགས་སྟོན།རྩ་བའི་གཞི་འཛིན་ས་བཅས་སུ་འགྱུར་བ་བྱེད་དགོས་ཞེས་ནན་བཤད་གནང་བ་རེད།